Diari Oficial de la Generalitat Valenciana


Sumari del DOGV 7141, del 29-10-2013 (2013/10335)

Resolució de 15 d'octubre de 2013, de la Direcció General de Qualitat Ambiental, de remissió d'expedient i citació a les persones interessades en el procediment ordinari 1/000197/2013-G.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7141

Data del DOGV
:   29-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10359


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 15 d'octubre de 2013, de la Direcció General de Qualitat Ambiental, de remissió d'expedient i citació a les persones interessades en el procediment ordinari 1/000197/2013-G. [2013/10399]  
Per acord del Tribunal Superior de Justícia de la Comunitat Valenciana, Sala Contenciosa Administrativa, Secció 1, dictat en el procediment de referència, en el recurs contenciós administratiu interposat per l'Ajuntament d'Ontinyent contra el Decret del Consell núm. 81/2013, de 21 de juny, pel qual s'aprova definitivament el Pla Integral de Residus de la Comunitat Valenciana (PIRCV), publicat en el Diari Oficial de la Comunitat Valenciana núm. 7054, de 26 de juny de 2013, s'ordena a esta administració pública la remissió a la Sala de l'expedient administratiu a què es referix el recurs interposat, en compliment de l'article 48 de la Llei 29/1998, de 13 de juliol, Reguladora de la Jurisdicció Contenciosa Administrativa, i la notificació de la resolució que acorde la remissió de l'expedient als qui puguen resultar afectats per la interposició del recurs en l'expedient administratiu, citant-los perquè puguen personar-se en les actuacions en el termini de nou dies, si convé al seu dret, com a demandats, d'acord amb l'article 49 de l'esmentada llei.  
  
De conformitat amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, la notificació serà practicada d'acord amb el que disposa la llei que regule el procediment administratiu comú. Els articles 59.6 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determinen els casos en què és procedent substituir la notificació per la publicació en el diari oficial.  
  
En compliment del que ha acordat esta Sala, resolc:  
  
Primer  
Remetre al Tribunal Superior de Justícia de la Comunitat Valenciana ?Sala Contenciosa Administrativa- Secció 1, la còpia en suport digital de l'expedient administratiu seguit per a l'aprovació del Decret del Consell objecte del procediment ordinari número 1/000197/2013-G, acompanyada d'un índex autenticat dels documents que conté.  
  
  
Segon  
Notificar esta resolució, per mitjà de la publicació en el Diari Oficial de la Comunitat Valenciana, als qui puguen resultar afectats per la interposició del recurs, atés el caràcter general de la disposició jurídica recorreguda, i se'ls cita perquè puguen comparéixer en la via jurisdiccional i personar-se en el procediment ordinari número 1/000197/2013-G, en el termini de nou dies a partir de la publicació d'esta resolució, si convé al seu dret, com a demandats, degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa.  
  
València, 15 d'octubre de 2013.- El director general de Qualitat Ambiental: Vicente Tejedo Tormo.